**U G O V O R**

**PRIKLJUČENJU NA DISTRIBUTIVNI SISTEM ELEKTRIČNE ENERGIJE**

**(za postojeće korisnike kod kojih se snaga ne mjeri)**

Zaključen dana \_\_\_\_\_\_\_\_\_\_\_\_\_\_. godine u Podgorici.

**I UGOVORNE STRANE**

1. **Operator distributivnog sistema – CEDIS**, koga zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu CEDIS)

|  |  |
| --- | --- |
| Žiro račun | **535-15969-90 - Prva banka Crne Gore** |
| PIB | **03099873** |
| PDV registracioni broj | **30/31-16162-1** |

1. **Korisnik distributivnog sistema (u daljem tekstu: Korisnik)** (za fizička lica)

|  |  |
| --- | --- |
| Prezime, ime oca i ime Korisnika |  |
| Jedinstveni matični broj  |  |
| Adresa stanovanja/za prijem pošte |  |
| Adresa objekta koji se priključuje |  |
| Šifra mjernog mjesta |  |
| POD - Jedinstveni broj mjernog mjesta |  |
| Potrošački broj |  |
| Kontakt telefon |  |

 **Korisnik distributivnog sistema (u daljem tekstu: Korisnik)** (za pravna lica)

|  |  |
| --- | --- |
| Puni naziv i sjedište pravnog lica odnosno preduzetnika  |  |
| Adresa za prijem službene pošte |  |
| Adresa objekta koji se priključuje |  |
| Ime i prezime odgovornog lica  |  |
| Šifra mjernog mjesta |  |
| POD - Jedinstveni broj mjernog mjesta |  |
| Potrošački broj |  |
| Broj žiro računa i naziv poslovne banke |  |
| PIB  |  |
| Registracioni broj |  |
| Kontakt telefon |  |

**II PREDMET UGOVORA**

**Član 1**

Među ugovornim stranama je nesporno da se Korisnik nalazi u bazi legalnih korisnika CEDIS-a, te da je takav status stekao na osnovu propisa koji su važili u vrijeme kada je predmetni objekat, priključen na distributivni sistem električne energije, zbog čega su ugovarači saglasni da svoja međusobna prava i obaveze urede ovim ugovorom, kako slijedi:

**Član 2**

Ugovorne strane su saglasne da Korisnik pripada kategoriji kupaca kod kojih se snaga ne mjeri, te da je odobrena priključna snaga odredjena na način propisan čl.142 st.3 Pravila za funkcionisanje distributivnog sistema („Sl.list CG“br.15/17).

**III OBAVEZE I PRAVA UGOVORNIH STRANA**

**Član 3**

1. CEDIS ima pravo da:
2. nesmetano pristupi mjernim uređajima i instalacijama, kao i mjestu priključka radi očitavanja, provjere ispravnosti, otklanjanja kvarova, zamjene i održavanja uređaja, ugradnje i izmještanja mjernih mjesta van objekta tj. na granicu vlasništva, ili obustave isporuke energije u slučajevima kada vlasnik ili stanar neovlašćeno koristi električnu energiju ili ne plati račun za isporučenu električnu energiju u skladu sa utvrđenim rokovima i uslovima;
3. naplati od Korisnika nestandardne usluge u skladu sa Pravilima za funkcionisanje distributivnog sistema električne energije i pravilima mjerenja u distributivnom sistemu električne energije;
4. zahtijeva i naplati štetu od Korisnika u slučajevima korišćenja električne energije protivno ovome ugovoru, Pravilima za funkcionisanje distributivnog sistema električne energije, pravilima mjerenja električne energije u distributivnom sistemu, a u skladu sa Metodologijom za obračunavanje i naplatu neovlašćeno preuzete električne energije;
5. kontroliše stanje podešenosti sistema zaštite i po potrebi nalaže usklađivanje parametara podešenosti;
6. izvrši ograničenje snage, potrošnje i napona sa ciljem da se izbjegnu operativni problemi u prenosnom ili distributivnom sistemu (u cjelini ili u pojedinim djelovima), a da pri tom ne dođe do diskriminisanja Korisnika uz prethodno obavještenje Korisnika;
7. isključi objekat Korisnika sa distributivnog sistema u slučajevima predviđenim Zakonom o energetici i aktima donijetim u skladu sa zakonom;
8. isključi objekat Korisnika sa distributivnog sistema električne energije kada Korisnik odbije da isključi uređaje koje koristi, a čije djelovanje na sistem nije u skladu sa najmanje jednim nacionalnim standardom za oblast elektrotehnike, a naročito kada rad takvih uređaja ometa rad bilo kojeg dijela distributivnog sistema ili drugih korisnika;
9. da ukoliko iz bilo kog razloga nije izvršeno mjesečno očitavanje brojila (nedostupno mjerno mjesto, Korisnik nije dostavio stanje, kvar na mjernom uređaju, viša sila i dr.), izvrši procjenu potrošnje prema ostvarenoj potrošnji i obračunatoj snazi u istom periodu prethodne godine, ili prema prosječnoj godišnjoj potrošnji i ostvarenoj snazi za istu kategoriju potrošnje, a da se korekcija izvrši u narednom obračunskom periodu.

**Član 4**

1. CEDIS je dužan da:
2. u slučaju prekida napajanja usljed kvara na distributivnom sistemu, u najkraćem mogućem roku otkloni uzrok prekida i ponovo priključi objekat Korisnika;
3. obavijesti 24 časa unaprijed o svim planiranim prekidima napajanja putem sredstava javnog informisanja;
4. održava mjerni uređaj i vrši mjerenje isporučene električne energije;
5. obezbijedi čuvanje povjerljivih informacija i podataka o Korisniku u skladu sa zakonom;
6. blagovremeno izvještava Korisnika o preduzimanju mjera na redukciji u isporuci električne energije radi izbjegavanja operativnih problema u prenosnom i distributivnom sistemu;
7. obezbijedi razmjenu informacija u vezi sa manipulacijama ili događajima u prenosnom ili distributivnom sistemu ili sistemu Korisnika koji mogu imati operativni uticaj na njihov rad;
8. vrši ispitivanje, praćenje i nadgledanje uticaja rada električnih aparata potrošača na distributivni sistem električne energije;
9. izdaje odobrenja i uputstva o mjerama sigurnosti koje je neophodno sprovesti u slučaju izvođenja radova na djelovima distributivnog sistema ili sistema Korisnika na mjestu priključenja ili na drugom mjestu kada bi ti radovi mogli uticati na sigurnost u sistemima ugovornih strana;
10. obezbijedi sigurnost i kvalitet električne energije, u skladu sa Pravilima za funkcionisanje distributivnog sistema električne energije i Pravilima o minimumu kvaliteta isporuke i snabdijevanja električnom energijom.
11. u slučaju raskida ovog ugovora o tome odmah obavijesti nadležnog snabdjevača električnom energijom;
12. održava priključak ukoliko je njegovo osnovno sredstvo ili je sa Korisnikom zaključio ugovor o održavanju.

**Član 5**

1. Korisnik ima pravo da :
2. koristi distributivni sistem u skladu sa ovim ugovorom;
3. bude obaviješten od strane CEDIS-a 24 časa unaprijed o svim planiranim prekidima napajanja putem sredstava javnog informisanja;
4. bude obaviješten o aktivnostima CEDIS-a na sprovođenju mjera redukcije isporuke električne energije i redukcije napona;
5. raskine ugovor u slučaju prestanka potrebe za daljim priključenjem na distributivni sistem električne energije;
6. bude sigurno i kvalitetno snabdjeven električnom energijom u skladu sa Pravilima za funkcionisanje distributivnog sistema električne energije i Pravilima o minimumu kvaliteta isporuke i snabdijevanja električnom energijom.

**Član 6**

1. Korisnik ima obaveze da:
2. održava u tehnički ispravnom stanju priključak, instalacije i uređaje koji su u njegovom vlasništvu;
3. obezbijedi ovlašćenim licima CEDIS-a pristup mjernim uređajima i instalacijama, kao i mjestu priključka radi očitavanja, provjere ispravnosti, otklanjanja kvarova, zamjene i održavanja uređaja, ugradnje i izmještanja mjernih mjesta van objekta tj. na granicu vlasništva, ili obustave isporuke električne energije u slučajevima kada vlasnik ili stanar neovlašćeno koristi električnu energiju ili ne plati račun za isporučenu električnu energiju u skladu sa utvrđenim rokovima i uslovima;
4. ne dozvoli priključenje objekata drugih Korisnika sa sopstvene instalacije;
5. o svakom poremećaju rada zaštitnih i mjernih uređaja odmah obavijesti CEDIS i snabdjevača;
6. koristi električnu energiju isključivo u skladu sa ovim ugovorom;
7. u svemu poštuje odredbe Zakona o energetici i akata donijetih u skladu sa zakonom;
8. pribavi i primjeni odobrenja ili uputstva o mjerama sigurnosti koje je neophodno sprovesti u slučaju izvođenja radova na svom sistemu (na mjestu priključenja ili na drugom mjestu), kada bi ti radovi mogli uticati na sigurnost u sistemima ugovornih strana;
9. u roku od 30 dana po zahtjevu CEDIS-a dostavi podatke potrebne za ažuriranje desetogodišnjih planova;
10. blagovremeno dostavlja informacije o izmjenama u angažovanoj snazi i potrošnji električne energije u skladu sa ovim ugovorom;
11. sprovodi uputstva CEDIS-a u slučaju redukcije u isporuci el.energije i napona;
12. održava infrastrukturu za priključenje, ako je istu izgradio o svom trošku, sve do zaključenja Ugovora o otkupu sa CEDIS-om.

**IV IZUZEĆE I OSLOBAĐANJE OD ODGOVORNOSTI**

**Član 7**

Ugovorne strane se oslobađaju izvršenja obaveza i odgovornosti po ovom ugovoru za vrijeme trajanja više sile (poplave, zemljotresi, požari atmosferska pražnjenja, jaki vjetrovi, prekomjerni snijeg, led i sl.), kao i kvarova na elementima distributivnog sistema električne energije i uređaja Korisnika do kojih nije došlo krivicom ugovornih strana, odnosno koje ugovorne strane nijesu mogle predvidjeti ili spriječiti razumnim mjerama predostrožnosti.

**V TRAJANJE I RASKID UGOVORA**

**Član 8**

1. Ovaj ugovor se zaključuje na neodređeno vrijeme.
2. U slučaju potrebe za promjenom priključne snage, promjene na priključku, spajanja više obračunskih mjernih mjesta u jedno odnosno dijeljenja jednog obračunskog mjernog mjesta, na istoj lokaciji, Korisnik je dužan da podnese zahtjev za izdavanje nove saglasnosti za priključenje, odnosno zaključenje aneksa ili novog ugovora o priključenju na distributivni sistem.

**Član 9**

1. Ugovorne strane su saglasne da se ovaj ugovor može raskinuti na zahtjev jedne ugovorne strane u slučaju da druga ugovorna strana ne ispunjava obaveze iz ugovora.
2. Postupak za raskid ugovora pokreće se pisanim obavještenjem o namjeri raskida.
3. Ugovor se smatra raskinutim po isteku roka od 60 dana od dana prijema obavještenja iz stava 2 ovog člana,ukoliko ugovorna strana koja ne ispunjava svoje obaveze ne počne da ih ispunjava ili ne dokaže da je do nemogućnosti ispunjenja došlo usled dejstva više sile.
4. Korisnik sa kojim je raskinut ugovor o priključenju stiče pravo na zaključivanje novog ugovora o priključenju nakon otklanjanja razloga zbog kojih je ugovor raskinut.
5. U slučaju raskida ugovora o priključenju CEDIS će obavijestiti nadležnog snabdjevača u roku od tri dana od dana raskida ugovora.

**Član 10**

1. Korisnik koji je otklonio razloge zbog kojih je raskinut ugovor o priključenju stiče pravo na ponovno priključenje na distributivni sistem električne energije kada zaključi nove ugovore o priključenju i snabdijevanju.
2. Priključenje iz stava 1 ovog člana CEDIS će izvršiti najkasnije u roku od 7 dana od dana podnošenja zahtjeva za priključenje sa dokazima iz stava 1 ovog člana.

**VI ZAVRŠNE ODREDBE**

**Član 11**

Ugovorne strane su saglasne da ukoliko za vrijeme važenja ovog ugovora dodje do promjene zakonskih ili drugih propisa, koji se mogu neposredno primjeniti, primjenjuju tako izmijenjene propise, a u suprotnom, da svoja međusobna prava i obaveze regulišu aneksom ovog ugovora.

**Član 12**

Ugovorne strane su saglasne da će se na međusobne odnose koji nijesu regulisani ovim ugovorom primjenjivati odredbe Zakona o energetici, Zakona o obligacionim odnosima, Pravila za funkcionisanje distributivnog sistema električne energije, Pravila mjerenja električne energije u distributivnom sistemu, Metodologije za obračun i naplatu neovlašćeno preuzete električne energije, Opštih uslova za snabdijevanje električnom energijom, propisi Regulatorne agencije za energetiku, kao i važeći tehnički propisi i standardi.

**Član 13**

1. Ugovorne strane su saglasne da će eventualne sporove povodom ovog ugovora rješavati sporazumno, u suprotnom sporove će rješavati nadležni Sud.
2. Ugovorne strane mogu, sporazumno, povjeriti rješavanje spora Regulatornoj agenciji za energetiku.
3. Postupak iz stava 2 ovog člana se sprovodi u skladu sa pravilima za rješavanje sporova putem arbitraže iz člana 43 stav 4 tačka 1 Zakona o energetici.

**Član 14**

Zaključenjem ovog ugovora prestaje da važi ugovor o priključenju ranije zaključen za predmetni objekat.

**Član 15**

Ovaj ugovor je zaključen u 6 (šest) istovjetnih primjeraka od kojih se Korisniku uručuju 2 (dva) primjerka, a CEDIS-u 4 (četiri) primjerka.

**KORISNIK, Crnogorski elektrodistributivni sistem,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**